Document ID: 32004R0499

Komission asetus (EY) N:o 499/2004,
annettu 17 päivänä maaliskuuta 2004,
asetuksen (EY) N:o 1082/2003 muuttamisesta nautaeläinalaa koskevan määräajan sekä vuosikertomusta koskevan mallin osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000(1) ja erityisesti sen 10 artiklan d alakohdan,
sekä katsoo seuraavaa:
(1) Komission asetuksessa (EY) N:o 1082/2003(2) asetetaan yksityiskohtaiset säännöt asetuksen (EY) N:o 1760/2000 täytäntöönpanemiseksi tarkastusten vähimmäistason osalta nautaeläinten tunnistus- ja rekisteröintijärjestelmän puitteissa.
(2) Asetuksen (EY) N:o 1082/2003 mukainen määräaika tarkastuksia koskeville vuosikertomuksille olisi mukautettava palkkioita koskevan vuosittaisen kertomuksen toimittamiselle asetettuun määräaikaan, josta säädetään tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun neuvoston asetuksen (ETY) N:o 3508/92 soveltamista koskevista yksityiskohtaisista säännöistä 11 päivänä joulukuuta 2001 annetussa komission asetuksessa (EY) N:o 2419/2001(3).
(3) Jotta taattaisiin tehokas yhteistyö jäsenvaltioiden ja komission välillä toimitettaessa komissiolle tuloksia nautaeläinalan tarkastuksista asetuksen (EY) N:o 1082/2003 5 artiklan 1 kohdassa tarkoitettujen vuosikertomusten yhteydessä, on tärkeää parantaa kertomusten toimittamisessa nykyisin käytettävää mallia kertomusten tiedottavuuden ja vertailtavuuden kehittämiseksi.
(4) Tämän vuoksi asetusta (EY) N:o 1082/2003 olisi muutettava vastaavasti.
(5) Tässä asetuksessa säädetyt toimenpiteet ovat Euroopan maatalouden ohjaus- ja takuurahastokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1082/2003 seuraavasti:
1) Korvataan 5 artiklan 1 kohdassa ilmaisu "1 päivää heinäkuuta" ilmaisulla "31 päivää elokuuta".
2) Korvataan liite I tämän asetuksen liitteessä olevalla tekstillä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä maaliskuuta 2004.

Labels: 12
0
17
6